Številka: 6040-0/2025-97

Datum: 31. 01. 2025

V skladu z 19. členom Zakonom o nacionalnih poklicnih kvalifikacijah (Uradni list RS, št. 1/07 – uradno prečiščeno besedilo in 85/09) in 2. odstavka 5. člena Pravilnika o sestavi komisij za preverjanje in potrjevanje nacionalnih poklicnih kvalifikacij ter o načinu in postopku za pridobitev in izgubo licence (Uradni list RS, št. 77/2018) Državni izpitni center objavlja

**JAVNI RAZPIS**

za izbor 14 kandidatov za člane komisij za preverjanje in potrjevanje nacionalnih poklicnih kvalifikacij (NPK) za NPK Mladinski delavec/mladinska delavka ([3365545011](https://www.nrpslo.org/Pregled-NPKja?data=3365-545-1-2)) do zapolnitve mest, in sicer:

1. 1 mesto za kandidata za člana komisije z najmanj visokošolsko strokovno ali univerzitetno izobrazbo (diploma prve stopnje) ali visoko strokovno izobrazbo (prejšnja), najmanj 3 potrdila o vodenju večdnevnih izobraževalnih dejavnosti pri treh različnih organizacijah, ki imajo status delovanja v javnem interesu v mladinskem sektorju, od tega eno v mednarodnem kontekstu, ter zadnjih 5 let delovnih izkušenj z vodenjem, načrtovanjem in izvajanjem dejavnosti v organizaciji, ki ima status delovanja v javnem interesu v mladinskem sektorju;
2. 5 mest za kandidate za člane komisij z najmanj srednjo strokovno izobrazbo ali srednjo izobrazbo, najmanj 3 potrdila o vodenju večdnevnih izobraževalnih dejavnosti pri treh različnih organizacijah, ki imajo status delovanja v javnem interesu v mladinskem sektorju, od tega eno v mednarodnem kontekstu ter zadnjih 5 let delovnih izkušenj z vodenjem, načrtovanjem in izvajanjem dejavnosti v organizaciji, ki ima status delovanja v javnem interesu v mladinskem sektorju;

**1. Naziv in sedež naročnika:**

**Državni izpitni center, Kajuhova 32 U, 1000 Ljubljana.**

**2. Pravna podlaga za izvedbo javnega razpisa:**

* 19. člen Zakona o nacionalnih poklicnih kvalifikacijah (Uradni list RS, št. 1/07 – uradno prečiščeno besedilo in 85/09),
* 5. člen Pravilnika o sestavi komisij za preverjanje in potrjevanje nacionalnih poklicnih kvalifikacij ter o načinu in postopku za pridobitev in izgubo licence (Uradni list RS, št. 77/2018).

**3. Predmet javnega razpisa:**

Izbira kandidatov za člane komisije za preverjanje in potrjevanje nacionalne poklicne kvalifikacije za NPK Mladinski delavec/mladinska delavka ([3365545011](https://www.nrpslo.org/Pregled-NPKja?data=3365-545-1-2)).

**4. Pristojnosti in odgovornosti članov komisij**

Pristojnosti in odgovornosti članov komisij določa 7., 8., 9., 10. In 13. člen Pravilnika o sestavi komisij za preverjanje in potrjevanje nacionalnih poklicnih kvalifikacij ter o načinu in postopku za pridobitev in izgubo licence (Uradni list RS, št. 77/2018).

**5. Pogoji za oddajo vloge**

Vlogo za kandidata za člana komisije lahko odda oseba, ki ima s katalogom določeno kvalifikacijo (izobrazbo) in zadnjih pet let delovnih izkušenj v stroki (od datuma oddaje vloge).

**6. Merila za ocenjevanje prejetih vlog**

* Vrstni red prispelih vlog. (5 točk)
* Izobrazba zahtevana po katalogu. (10 točk)
* Delovne izkušnje v stroki. (10 točk)
* Delovne izkušnje na področju preverjanja in potrjevanja NPK. (5 točk)

**7. Rok za predložitev vlog**

Kot pravočasna se šteje vloga, ki je bila poslana ali vročena v vložišče RIC do navedenega roka v objavi.

**8. Rok za obveščanje vlagatelja o odločitvi**

RIC bo vlagateljem obvestil o odločitvi v 30 dneh od poteka roka za predložitev vloge.

**9. Navodilo za izdelavo vloge**

Dokumentacija javnega razpisa, ki jo predloži kandidat za člana komisije:

* **Prijavo na javni razpis**, v obliki **vloge za izdajo licence**, za NPK za katero želijo pridobiti licenco. Obrazec je objavljen na spletni strani: <https://www.nrpslo.org/za-komisije/kako-postanem-clan-komisije>.
* **Dokazila** o kvalifikaciji, ki jo določa katalog standardov strokovnih znanj in spretnosti v točki 9. Kadrovski pogoji in **dokazila o delovnih izkušnjah v zadnjih petih letih v stroki**, oz. dokazila o delovnih izkušnjah kot jih določa katalog standardov strokovnih zanj in spretnosti v točki 9. Kadrovski pogoji Kataloga standardov strokovnih znanj in spretnosti za NPK Mladinski delavec/mladinska delavka ([3365545011](https://www.nrpslo.org/Pregled-NPKja?data=3365-545-1-2)).
* **Izjavo o samo izločitvi člana komisije**, na predpisanem obrazcu, ki je objavljen na spletni strani: <https://www.nrpslo.org/za-komisije/kako-postanem-clan-komisije>.

Dokazila, ki so javne listine ali podatki iz uradnih evidenc , ki jih vodijo državni organi, organi lokalnih skupnosti in nosilci javnih pooblastil, Ric pridobi sam.

V kolikor bo predložena dokumentacija formalno in vsebinsko ustrezala pogojem javnega razpisa, bo kandidat za člana komisij napoten na usposabljanje k izvajalcu usposabljanja.

Vso potrebno dokumentacijo kandidat pošlje po pošti na naslov: Državni izpitni center, Kajuhova 32 U, 1000 Ljubljana, s pripisom »NE ODPIRAJ«.

**10. Kontaktna oseba za dodatne informacije**

Za vse dodatne informacije v zvezi z razpisom lahko zaprosite na elektronskem naslovu:

[jelka.kozjak-jezernik@ric.si](mailto:jelka.kozjak-jezernik@ric.si).

Dr. Darko Zupanc,

Direktor Državnega izpitnega centra